明日北風尤甚不可行再讒
作者：陳舜俞
朝代：宋

paragraphs: 我行楚濱，洪波是涵。
飄風不惠，停舳相銜。
我實有辭，將伯是讒。
越明日作，若怒弗咸。
大吹振蕩，厥聲唬喊。
龍憑虎借，播谷摇巖。
止莫能維，行不可帆。
誰令其然，維伯所監。
我名有讒，實意以禱。
終使不往，寧弗之報。
泛泛行者，有游有漕。
罔不衣食，或俱幼老。
出其孔艱，仁者攸好。
吹而順之，毋忽予告。